സ്ട്രോക്ക് ബോധവത്ക്കരണ ബാനര് പ്രകാശനം മന്ത്രി വീണ ജോര്ജ് തിരുവനന്തപുരം: ലോക സ്ട്രോക്ക് ദിനത്തില് ആരോഗ്യ വകുപ്പും ശ്രീ ചിത്ര തിരുന്നാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സസ് ആന്റ് ടെക്നോളജിയും കേരള ന്യൂറോളജിസ്റ്റ് അസോസിയേഷനും സംയോജിതമായി തയ്യാറാക്കിയ സ്ട്രോക്ക് ബോധവല്ക്കരണ ബാനര് ആരോഗ്യ മന്ത്രി വീണ ജോര്ജ് പ്രകാശനം ചെയ്തു. കൃത്യസമയത്ത് ചികിത്സ ലഭ്യമാക്കേണ്ട സാഹചര്യത്തെക്കുറിച്ചും, സ്ട്രോക്കിന്റെ ലക്ഷണങ്ങളെപ്പറ്റിയും, അടിയന്തരമായി അവലംബിക്കേണ്ട ചികിത്സാ രീതികളെക്കുറിച്ചും അതിനു തയ്യാറെടുക്കേണ്ട പ്രതിരോധ മാര്ഗങ്ങളെക്കുറിച്ചും വിശദമായി സൂചന നല്കുന്ന ബാനറാണ് പ്രകാശനം ചെയ്തത്. പക്ഷാഘാത ചികിത്സയ്ക്ക് അവലംബിക്കുന്ന മെക്കാനിക്കല് ത്രോംബെക്സ്മി എന്ന അതിനൂതന ചികിത്സയെ കുറിച്ച് മിഷന് ത്രോംബെക്സ്മി 2020 എന്ന പേരില് ആഗോളതലത്തില് ക്യാമ്ബയിന് ആരംഭിച്ചിട്ടുണ്ട്. ഈ ക്യാമ്ബയിന്റെ ഭാഗമായിട്ടുള്ള മിഷന് ത്രോംബെക്സ്മി എന്ന ധവളപത്രം മന്ത്രി വീണ ജോര്ജ് പ്രകാശനം ചെയ്തു.